[image: image1.emf]
ОСНОВНО УЧИЛИЩЕ „СВ.СВ.КИРИЛ И МЕТОДИЙ”

с. Калипетрово, общ. Силистра

ул. „Нов живот” № 48

( 08624/23-09 

e-mail: ou.kalipet@abv.bg
УТВЪРЖДАВАМ:
ДИРЕКТОР:            
/Вл.Йорданов/

П  Р  А  В  И  Л  Н  И  К

ЗА ДЕЙНОСТТА  НА  
ИНСТИТУЦИЯТА 

Приет на Педагогически съвет с протокол №10 от 10.09. 2016г.

Допълненен с протокол № 3/19.11.2019г., № 10 от 14.09.2020г., №9/14.09.2021г,  №9/13.09.2022г, №9/13.09.2023г. и №9/12.09.2024г.
Съдържание

Глава І. Общи положения– стр.3
Глава ІІ. Организация на училищната общообразователна подготовка – стр. 4

Раздел І. Степени и форми на обучение – стр. 4


Раздел ІІ. Училищна подготовка - стр. 5
Раздел ІІІ. Учебен план - стр. 6
Раздел ІV. Учебно време - стр. 7
Раздел V. Оценяване на резултатите - стр. 8
Раздел VІ. Завършване на клас, издаване на документи, валидиране - стр. 9
Раздел VІІ. План прием и преместване - стр. 9
Глава ІІІ. Участници – стр.  10

Раздел I  Ученици - стр. 10


Раздел II Учители - стр. 13
Раздел ІІІ. Родители - стр. 14
Глава ІV. Органи на управление - стр. 15
Раздел І. Управление на училището - стр. 15
Раздел ІІ. Обществен съвет - стр. 16
Раздел ІІІ. Управление на качеството  - стр. 17
Глава V. Задължителна учебна документация и информация - стр. 17
Раздел І. Задължителна училищна документация - стр. 17
Раздел ІІ. Информация - стр. 17
Глава VІ. Финансиране - стр. 18
Раздел І. Финансиране - стр. 18
Раздел ІІ. Имущество - стр.18
Глава VІI. Процедури.

Раздел І. Училищна процедура за подаване, разглеждане и решаване на предложения, жалби и сигнали

Приложения - стр. 20,21
Глава І. ОБЩИ ПОЛОЖЕНИЯ
[image: image2.png]




Чл. 1.Настоящия правилник се издава на основание чл.28, ал.1 т.2 от ЗПУО и  е задължителен за всички членове на учебното заведение.
Чл.2. Училищното образование като процес включва обучение , възпитание и социализация.
Чл. 3 Училищното образование се реализира в съответствие с принципите залегнали в чл. 3 ал. 2 от ЗПУО.
Чл.4. /1/.Гражданите ползват правото си на обучение в системата на училищното образование, независимо от своята възраст.

         

 /2/ Продължаването на образованието се осъществява въз основа на документ за завършен предходен клас или степен образование.

          
 
 /3/.  Гражданите нямат право да повтарят успешно завършен клас и повторно да придобиват образование от една и съща степен в държавните, общинските или частни училища.

           Чл.5.
/1/ училищното образование се регулира от държавни образователни стандарти.

 /2/ Светското образование не допуска налагането на учениците на идеологически и религиозни доктрини.


Чл.6. /1/ Учениците, съгласно чл.9 ал.2 от ЗПУО,  ползват правото си на безплатно образование в държавните и общинските училища, като:

1. не заплащат такси за училищно обучение в рамките на държавните образователни стандарти;

2. ползват безплатно училищната база за обучение и развитие на интересите и способностите си.

          Чл.7. /1/ Училищното обучение до 16-годишна възраст е задължително и започва в учебната година когато детето навършва 7 годишна възраст.

          /2/ Училищното обучение може да започне по-късно от определената в чл.8, ал.2 от Закона за предучилищно и училищно образование възраст по решение на диагностична комисия  към РПЛР.

                    /3/. Подготовката на децата за училище една година преди постъпването им в І клас е задължителна и се извършва в подготвителен клас или подготвителна група към детската градина, по избор на родителите.


       /4/ Училищното образование може да започне и в годината на навършване на 6 годишна възраст по желание народителя.

            Чл.8. Училището осигурява условия за интегрирано възпитание и обучение на деца и ученици с хронични заболявания и/или със специфични образователни потребности. 


Чл. 9. /1/ Обучението и възпитанието на децата и учениците се провежда на книжовен български език.


          /2/ Учениците, за които българският език не е майчин, се създават допълнителни условия за усвояване на българският книжовен език.
Чл.10.
/1/Основно Училище “ СВ.СВ.КИРИЛ И МЕТОДИЙ”, с Калипетрово, общ.СИЛИСТРА е общинско и основно.
Чл.11. /1/ Училището има право на:

1. наименование, символи, седалище и официален адрес, който съответства на адреса на дирекцията му;

2. собствен кръгъл печат с герб;

3. банкова сметка;

4. номер и шифър по Булстат 

/2/ Училището има право да :

1. притежава собствено движимо и недвижимо имущество и да се разпорежда с него

2. предоставя собственото си имущество под наем, ако това не е във вреда на възпитателния и образователния процес и ако са спазени санитарно-хигиенните изисквания;

3. се разпорежда самостоятелно с бюджетните си средства;

4. определя вътрешната си организация;

5. избира начина на приемане на децата и учениците в съответствие с нормативните актове;

6. определя организацията, методиката и средствата на обучение и възпитание;

7. издава документ за завършен клас, степен на образование -  основно ;

8. сключва договори за асоцииране с юридически лица от страната и чужбина без да нарушава държавните интереси;

/3/  Училището носи отговорност за:

1. изпълнението на държавните образователни стандарти, засягащи дейността им;

2. създаването на условия за опазването на живота и укрепване здравето на децата и учениците по време на обучението и възпитанието им, както и на територията си;

3. законосъобразното изразходване на бюджетните средства и опазването на материално-техническата си база;

4. извършването на дейности и прояви, които противоречат на законите в страната, ограничават правата и свободите на личността или нарушават учебно-възпитателния процес;

 /4/ Като юридическо лице училището се представлява от директор, чиито права и задължения се уреждат с длъжностна характеристика за длъжността директор.
Глава ІІ. Организация на училищната общообразователна подготовка

Раздел І. Степени и форми на обучение

Чл.12. Училището е образователно – възпитателна институция в системата на предучилищното и училищното образование, която осигурява завършването на основно образование. 

Чл.13. /1/ Основното образование се осъществява на два етапа – начален и прогимназиален

 /2/ Началния етап е от І до ІV клас, включително


 /3/ Прогимназиалния етап е от V до VІІ клас, включително

Чл.14. /1/Училището организира дневна форма на обучение. 
/2/ Училището може да организира и индивидуална, самостоятелна, дистанционна  и комбинирана форми на  обучение.
Чл.15. В дневна форма на обучение учениците се организират в паралелки и групи, а за останалите форми – то се организира за отделен ученик.

Чл.16.  Дневната форма на обучение  е присъствена форма, която се провежда между 8 и 19 часа в учебните дни.

Чл.17. /1/ Индивидуалната форма на обучение се организра съгласно разпоредбите на чл. 36 от Наредбата за ОДУО.


/2/ За индивидивидуалната форма на обучение се разработва индивидуален учебен план за всеки отделен ученик при спазване на разпоредбите на чл.чл. 20-24 от Н-ба № 4/30.11.2015г.

Чл.18. /1/ Самостоятелната форма на обучение се организира съгласно разпоредбите на чл.37 от Наредбата за ОДУО и издадена заповед от Директора.

/2/Изпитите по учебните предмети от учебният план на училището за съответният клас се провеждат в три последователни сесии, до две седмици преди приключване на учебните занятия,  до две седмици преди започване на учебните занятия и не по късно от 10 октомври от началото на учебната година. 

/3/ За явяване на съответната сесия, ученикът подава заявление.
Чл.19. /1/ Дистациционна форма на обучение се организира съгласно разпоредбите на чл. 38 от Наредбата за ОДУО и наличие на необходимите условия.

Чл.20. /1/ Комбинирана форма на обучение се организира съгласно разпоредбите на чл.39 от Наредбата за ОДУО и наличие на необходимите условия.
Чл.21. /1/  Ученици, които следва да се обучават в индивидуална или самостоятелна форма на обучение подават писмено заявление до директора на училището.


 /2/  Ученици, които се обучават в дневна, индивидуална или в самостоятелна форма на обучение могат да променят формата на обучението си  в началото на учебната година. Промяната на формата на обучение се допуска и по време на учебните занятия, когато се преминава:

1. от дневна в индивидуална или в самостоятелна форма на обучение;

2. за промяна на формата на обучение директорът на училището издава заповед.

Раздел ІІ. Училищна подготовка

Чл.22. /1/ Обучението в училище се организира в  последователни класове


/2/ Продължителността на обучението в един клас е една учебна година.


/3/ Класовете се номерират във възходящ ред с римски цифри.

Чл.23. /1/ В зависимост от броя на приетите ученици класовете се разделят на паралелки.


 /2/ Паралелките от един клас се обозначават с началните букви на българската азбука, които се поставят след номера на класа.


 /3/ В зависимост от особеностите на учебния предмет паралелката може да се дели на групи, да се организират сборни групи от различни паралелки или да се организира индивидуално обучение.


 /4/ Училището може да организира сборни групи за извънкласни дейности в областта на изкуствата и спорта.

           /5/ Училището може да организира сборни групи за допълнителна подготовка или дейности свързани с развитието на интересите и потребностите учениците в областта на спорта, науката, техниката и технологиите. Групите могат да се формират от ученици от различни класове.

Чл.24. /1/ Броят на учениците в паралелка, деленето на паралелките на групи и организирането на индивидуално обучение се определят с ДОС.


 /2/ Разпределението на учениците по паралелки се извършва от директора на училището при спазване на изискванията на ал.1.


 /3/ В началото на учебната година директорът определя със заповед класните ръководители на всички паралелки. Класният ръководител организира и провежда часа на класа, извънкласните дейности с учениците и води задължителната училищна документация за съответния клас.

Раздел ІІІ. Учебен план

Чл. 25    Учебният план научилището разпределя учебното време, учебните предмети или модули /дейности/ за придобиване на училищна подготовка.
Чл.  26    /1/Учебният план има следната структура:

1. раздел А – задължителни учебни часове

2. раздел Б – избираеми учебни часове

3. раздел В – факултативни учебни часове

/2/ към учебният план се отбелязват особеностите по прилагането му под формата на обяснителни бележки.

Чл.27    /1/ В задължителните учебни часове се осъществява обучение за придобиване на общообразователна подготовка в съответствие на ДОС.



/2/ В основната степен на образование учебните предмети и учебното време за задължителните учебни часове е едно и също за всички видове училища.


/3/ Изключение по ал. 2 се допуска за индивидуална форма на обучение за ученици със СОП в зависимост от конкретният случай.

Чл. 28      В избираемите учебни часове се осъществява обучение за придобиване на :
1. разширена подготовка по общообразователните предмети от раздел А.

2. разширена подготовка по общообразователните предмети, които не се изучават в раздел А, но се изучават в процеса на училищно обучение.
3. Подготовка по учебен предмет хореография.

4. Подготовка по учебен предмет религия.

5. Подготовка по учебни предмети от областа на глобалното, гражданското, здравното и интеркултурното образование, предприемачеството, защита на родината, околната среда и патриотичен дух и родолюбие.

Чл.29 /1/ Във факултативните учебни часове се придобива допълнителна подготовка чрез обучение по предмети , модули и/или дейности , които училището може да предложи и отговарящи на интересите на учениците и подкрепящи развитието на заложбите им.

/2/ Броят на факултативните учебни часове във всеки от класовете е до 4 часа седмично, а разпределението се осъществява в училищният учебен план.
/3/ Факултативни учебни часове се предлагат при възможно финансово обезпечаване от училищният бюджет.
Чл. 30     /1/ Училището изработва свой училищен учебен план при спазване на разпоредбите на Н-ба № 4 от 30.11.2015г. въз основа на избран рамков учебен план.

Чл. 31 Училищният учебен план се утвърждава за всяка учебна година за всяка паралелка.

Чл.32  Училищният учебен план съдържа информация съгласно чл. 14 ал. 3 от Н-ба № 4/30.11.2015г.

Чл. 33 /1/  Училищният учебен план се разработва в съответствие с интересите на учениците и с възможностите на училището.


/2/ Родителите/настойниците попълват заявления в края на предходната година по предложен от училището списък на предмети за разширена и допълнителна подготовка.

/3/ Училищният учебен план не се променя през учебната година.

Чл.34    /1/ Училищният учебен план се приема с решение на Педагогическият съвет и след съгласуване с общественият съвет към училището /от учебната 2017/2018г./


/2/ Училищният учебен план се включва в НЕИС.

Чл.35 Учебното време , предвидено в училищният учебен план в раздел А и раздел Б е задължително за всеки ученик в училището.

Раздел ІV. Учебно време

Чл.36 . /1/ Училищното обучение се организира в учебни години, учебни срокове, учебни седмици, учебни дни и учебни часове.


 /2/ През учебната година учениците ползват коледна, междусрочна, пролетна или великденска и лятна ваканция. Учениците в първи клас ползват и допълнителни дни за  отдих през първия учебен срок.

Чл.37 /1/ Учебната година започва не по-рано от 15 септември и е с продължителност 12 месеца.


/2/ Учебните занятия са с продължителност:

І - ІІІ клас
- 32 учебни седмици 
ІV клас
- 34 учебни седмици 
V – VІ клас-
- 34 учебни седмици
VІІ клас - 
 -36 учебни седмици 

/3/ Продължителността на първия учебен срок е 18 учебни седмици.


/4/ Продължителността на учебната седмица е 5 дни.

Чл..38 Продължителността на ваканциите с изключение на  лятната, както и дните за отдих на учениците от първи клас и други неучебни дни се определят със заповед на министъра на образованието и науката.

Чл.39. /1/  Броят на задължителните учебни часове и избираемите учебни часове за една учебна седмица не може да бъде повече от:


- 22 учебни часа
- в І  клас


- 23 учебни часа
- в ІІ клас

 -27 учебни часа
 -в ІІІ и ІV клас


- 30 учебни часа 
- в V – VІ клас


- 31 учебни часа 
- в VІІ клас


/2/ Часът на класа се включва в седмичното разписание на учебните занятия извън броя на задължителните учебни часове.

Чл..40 /1/Организацията на учебния ден е  полудневна и целодневна и включва от четири до седем задължителни учебни часа. 


/2/ Целодневната организация се осъществява за учениците от начален и прогимназиален етап и пътуващите ученици, по желание на родителите. 

/3/ При целодневната организация учебните часове се съчетават със самоподготовка, организиран отдих и занимания по интереси. 


/4/ Седмичното разписание на учебните занятия се съобразява с психо-физическите особености и възможностите на учениците. Седмичното разписание се разработва в съответствие с изискванията на наредба на министъра на здравеопазването и се утвърждава от директора на училището не по-късно от 3 дни от започване на всеки учебен срок.

/5/ Промяната на седмичното разписание се извършва съгласно чл. 12 от Наредбата за ОДУО.
Чл.41.  /1/ Продължителността на учебния час е:


- 35 минути
- І – ІІ клас


- 40 минути
- ІІІ – ІV клас

           - 40 минути  -  V - VІІ клас. При включени над 30% ученици в целодневна организация на учебният ден.

/2/ Почивките между учебните часове са задължителни и са с продължителност  10 минути и една почивка  от 20 минути.


/3/ Учениците от І клас се обучават само предобед.

/4/ при непредвидени и извънредни ситуации, сутрешните и/или следобетните часове могат да се намаляват със заповед на директора.

/5/Начален час за приемане на учениците е 7,40.

 
/6/ При извънредни ситуации се допуска променливо разписание на дневният режим.
Раздел V. Оценяване на резултатите.

Чл.42 /1/ Оценяването на учениците е системен процес за установяване и измерване на резултати.

/2/ Оценяването включва документиране и оповестяването на резултатите.

Чл. 43. /1/ Основни цели на оценяването са диагностика на постиженията и мониторинг на образоватерният процес.

/2/ В зависимост от целите на оценяването се извършва  анализи на резултатите и се набелязват мерки за подобряване на качеството на образование.

Чл. 44 / 1/ Оценяването се осъществява съгласно чл. 6 от наредбата за ОРОУ.
           Чл.45. / 1/ Оценяването се извършва чрез текущи изпитвания и изпити съгласно чл. 7 от наредбата за ОРОУ
/2/Въз основа на резултатите се поставят оценки.

/3/ оценките , коита се поставят са : 

1. Текуща

2. Срочна

3. Годишна

4. Окончателна.

/4/ Оценките по ал. 3 не могат да се променят, освен при случаинте на изпит при оценка слаб 2.
Чл.46.  Оценките имат качествен и количествен показател съгласно разпоредбите на чл.9 от от наредбата за ОРОУ.

Чл. 47 /1/ Текущите изпитвания се осъществяват съгласно разпоредбите на чл.11 от наредбата за ОРОУ.

/2/ броят на текущите оценки се определякакто следва

1. Две – при два учебни часа седмично от УУП

2. Три  - при 2,5-3,5 часа седмично от УУП

3. Четири – при 4 и по вече часа седмично от УУП

/3/ В триседмичен срок чрез текущо изпитване се установява входно равнище, като оценката несе включва към оценките от ал. 2.

Чл. 48 /1/ Формата на изпитванията са определени в чл.чл 13-16 от наредбата за ОРОУ.  

/2/ Контролните и класните работи се провеждат съгласно чл.чл. 17-20 от наредбата за ОРОУ.


/3/ Срочни и годишни оценки се оформят съгласно чл.чл.22-24 от наредбата за ОРОУ.

/4/ При обективни причини І срок може да се удължи по решение на ПС
Чл. 49 /1/ оценката от текущо изпитване се вписва в деня на изпитването.

/2/ оценката от писмени изпитвания – до две седмици от изпитването.
Чл. 50 Годишните оценки се вписват в документа за завършен етап .

ЧЛ. 51 /1/ Провеждането на изпити в процеса на обучение се извършват съгласно раздел IV от наредбата за ОРОУ.
Раздел VІ. Завършване на клас, издаване на документи, валидиране. 
            Чл.52. /1/ Ученикът завършва класа, ако по учебните предмети от задължителната подготовка има годишна оценка най-малко среден /3/.


/2/ Ученици, които имат годишна оценка слаб /2/ от ООП и РП, полагат поправителни изпити по тях, но на не повече от две редовни поправителни сесии през учебната година. Редовните поправителни сесии се провеждат до две седмици след приключване на учебните занятия и до две седмици преди започване на учебната година  по ред, определен със заповед на директора на училището.


/3/ Ученици, които по здравословни причини удостоверени с медицински документ, не са се явили на поправителни изпити  в сесиите по ал.2 могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.


/4/ Ученици, които имат оценка слаб /2/ по учебен предмет от общообразователната подготовка на редовните или на допълнителните поправителни сесии или не са се явили на поправителните изпити, повтарят класа.

Чл.53. Учениците от първи до четвърти клас, които не усвояват учебното съдържание не повтарят класа. За тях се провежда допълнително индивидуално обучение от учителите им по време на учебните занятия и през ваканциите. Обучението се организира по предложение на учителите им, с помощта на съответните специалисти /при необходимост/ – психолози, логопеди и други, при условия и по ред определени със заповед на директора на училището.

             Чл.54. За ученици, застрашени от отпадане, училището с помощта на РУО гр. Силистра и съвместно с общината, общественият съвет и други органи и организации създава допълнителни образователни възможности, като организира и провежда:

1. допълнителна работа с учениците по време на учебните занятия и през ваканциите;

2. извънкласни и извънучилищни дейности, съобразени с образователните потребности и с интересите на ученика.
3. индивидуални програми за психолого-физическо въздействие на ученика;

Раздел VІІ. План прием и преместване.

Чл. 55. /1/ Директора изработва училищен план – прием за всяка учебна година до 30 март със становище на общественият съвет и го публикува за информация. 

/2/ План – приема се изготвя на база анализ на броя на учениците в населеното място, както и ДОС за физическата среда.

  /3/ Училището се избира от родителите или настойниците, като при по-голям брой желаещи се прилагат предварително изработени критерии.
Чл.56. /1/ Учениците от І до VІ клас могат да се преместват в друго училище през цялата учебна година.


/2/ Учениците от VІІ клас могат да се преместват в друго училище по условия и по ред , определени от приемащото училище, през време на цялата учебна година но не по-късно от 30 учебни дни преди края на всеки  учебен срок.
Чл.   /1/Преместването на учениците се извършва в съгласно разпоредбите на чл. 108 от Наредбата за ОДУО.


/2/ За приемането  на ученик директора издава заповед. 
Глава ІІІ. Участници:
Раздел I  Ученици.

Чл.57    . Учениците участват като партньори в училищното обучение и имат активна роля за постигане на целите на училищното образование.

Чл. 58  ./1/ Учениците имат следните права:

1. да бъдат възпитавани и обучавани в здравословна, безопасна и сигурна среда.
2. Да бъдат зачитани като активни участници в образователният процес.

3. Да избират между учебните предмети или модули, предложени от училището за изучаване на в избираемите или факултативни учебни часове.

4. Да получат библиотечно-информационно обслужване.

5. Да получат обща и допълнителна подкрепа за личностното си развитие.

6. Да бъдат информирани и консултирани във връзка с избора на образование и /или професия.

7. Да получават информация относно обучението, възпитанието, правата и задълженията си. 

8. Да участва в проектни дейности.

9. Да дава мнения и предложения за училищните дейности, включително за избираемите и факултативните учебни часове. 

10. Чрез формите на ученическо самоуправление да участват в обсъждането и решаването на въпроси , засягащи училищният живот и училищната общност, в това число и училищният учебен план.

11. Да получава съдействие от училището и органите на местната власт при изразяване  на мнение по въпроси, които пряко го засягат, както и участие в живота на общността.
/2/ Учениците имат следните задължения::

1. Да присъстват и участват в учебните часове и занимания.
2. съхранява авторитета на училището и училищната общност, да допринася за развитието на добрите традиции;
3. да зачита правата , честа и достойнството на другите, както и да не прилагат физическо и психическо насилие.

4. да носят училищната униформа и другите отличителни знаци на училището, ако такива са предвидени, или да се явяват в училище с облекло и във вид общоприет за нормално, естетично, спортно-елегантно, отговарящо на възраста и пола на ученика.
5. Да не участва в хазартни игри, дане употребява алкохол,тютюн и тютюневи изделия и наркотични вещества.

6. Да не носят оръжие, както и други предмети, които са източник на повишена опасност. 

7. Да притежават ученическа лична карта .

8. Да представят на своите родители и педагогически специалисти ученическата си книжка и бележника за кореспонденция.

9. Да спазват правилата на поведение в паралелката,  в училище, в автобуса.
10. Да спазва правилника за дейноста на институцията.

11. Да не възприпятстват със своето поведение и постъпки нормалното протичане на учебните часове.

12. Да не ползват мобилните телефони по време на учебни часове.
/3/ Учениците се отписват от училище:

1. При условията на чл.173 ал. 2 от ЗПУО.

2. При подписан протокол от направено посещение и изяснени причини.
Санкции:
Чл. 59. /1/ Отсъствията на ученика от учебни занятия по уважителни причини се удостоверяват с медицинска  бележка или с уведомително писмо от родителя или настойника.


/2/ медицинска бележка по ал.1, се проверява от медицинското лице в училище, преди представянето й на класния ръководител

/3/ Отсъствия на ученик от учебен час без извинителни причини е неуважително  отсъствие.


/4/ Закъснение до 15  минути за учебен час се регистрира като 1/2 неуважително отсъствие, а над 15 минути като 1 неуважително  отсъствие.


/5/ Закъснения до 15 минути за два учебни часа без уважителни причини се считат за един  учебен час неуважително отсъствие.
/6/ т.1 Ученикът може да отсъства от училище по уважителни причини до 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж.

т.2. Заявлението по ал.1 се подава преди отсъствието на ученика, а ако това е невъзможно, родителя уведомява класният ръководител в първия ден от отсъствието на ученика от училище. 

Чл.60  За ученик обучаван в дневна форма, чиито отсъствия /уважителни и неуважителни/ са по-вече от 30% от учебните часове предвидени с училищния учебен план по съответния учебен предмет, и отсъствията не позволяват оформяне на срочна или годишна оценка завършва учебния срок и / или учебна година  с полагане на изпити по условия и ред определени със заповед на директора на училището.
Чл.61 /1/ За допуснатите отсъствия по неуважителни причини  класния ръководител своевременно писмено уведомява родителя или настойника на ученика. 

1. при 6 неуважителни  – първо съобщение /предупреждение за забележка/
2. при 18 неуважителни  – второ съобщение /налагане на забележка/
3. при 30 неуважителни  – трето съобщение / предупреждение за сл. наказание/

/2/ За допуснати 12 неуважителни отсъствия месечно от занимания в ЦДО учителя на групата своевременно писмено уведомява родителя или настойника на ученика.


Чл.62   . /1/ За неизпълнение на задълженията си определени с ЗПУО и с този правилник на учениците се налагат санкции съгласно чл.чл 199-207 от ЗПУО, а именно :

1. забележка
2. преместване в друга паралелка в същото училище.
3. предупреждение за преместване в друго училище.
4. преместване в друго училище.
5. Преместване от дневна форма в самостоятелна форма на обучение.

/2/ Ученик, когато възпрепятства провеждането на учебният процес, учителя може да го отстрани до края на учебният час. /Приложение1/
/3/ Когато ученикът се яви в училище във вид, които са нарушение на този правилник, както и състоянието му не позволява да участва в учебният процес, той се отстранява от училище до отстраняването на основанието./Приложение 2/
/4/ За нарушенията по ал. 2 и 3 кл. ръководители правят предложения за дейности по мотивация и преодоляване на поведение и уведомява родителя.

/5/ Всички наложени санкции  се вписват в ел. дневник на класа и ученическата книжка на ученика. 
/6/ Не се налагат санкции  на ученици от начален етап по чл.62  ал. 1, т. 4 и 5
/7/ Санкциите по ал. 1 могат да се налагат и за допуснати отсъствия по неуважителни причини:

1. Забележка – над 18  неуважителни отсъствия
2. Преместване в друга паралелка /при наличие на такава/ - при 48 неуважителни отсъствия

3. Предупреждение за преместване – при 60 неуважителни отсъствия.
4. Преместване в друго училище – над 135 неуважителни отсъствия.
5. Преместване от дневна форма в самостоятелна форма на обучение -  при навършени 16г  и заявление от ученика.
Чл. 63 /1/ Преди откриване на процедура за налагане на санкция, директора задължително уведомява родителя, а в случаите по чл 62  ал.1 т.3-5 и отдел „Закрила на детето”.

/2/ Директорът е длъжен преди налагане на санкция  да изслуша ученика и/или писмено да  обясни фактите и обстоятелствата, свързани с нарушението.
/3/ Родителят има право да присъства на изслушването и да изрази мнение.
Чл.64    /1/ Санкциите се налагат  по предложение по  на КР, по чл.62   ал.1 т. 1 и 2, а на останалите санкции по решение на ПС.
/2/ Санкциите се налагат със заповед на Директора в 14 дневен срок от предложението по ал.1 , като в  заповедта се посочват вида на санкцията, срокът и мотивите за налагането й.
/3/ Заповедта се съобщава в тридневен срок на ученика и на родителя му, а заповедта за налагане на „Преместване в друго училище” и на началника на РУО.

/4/ Санкциите  се заличават с изтичане на срока за който са наложени, или предсрочно по реда по който са наложени.
Чл. 65 За едно нарушение не може да бъде наложена по вече от една санкция.

Чл. 66 Заповедта на директора може да се оспорва по административен ред и да се обжалва по реда на АПК.
Чл. 67 /1/ Повредите на училищното имущество се считат за нарушения по смисъла на този правилник.

       
/2/ При повреждане на училищно имущество или лична собственост на останалите и констатирани персонално извършители, се съставя протокол от класният ръководител и щетите се възстановяват от нарушителя или родителите му със собствени средства.


/3/ за нарушения по ал. 1 могат да се налагат санкции съгластно чл.  62 ал.1        

Раздел ІІ. Учители.
Чл..68 /1/ Директорът, зам. директорът и учителите, които изпълняват норма преподавателска работа, са педагогически специалисти.

/2/ Педагогическите специалисти изпълняват дейности свързани с обучението, възпитанието и със социализацията, както и за личностното развитие на децата и учениците..


Чл.69. /1/ Длъжностите по чл. 1  се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация.


/2/ Учителска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация – „учител”

Чл..70 /1/  На педагогическите специалисти се определят права и задължения описани в длъжностна характеристика , която се връчва и подписва при постъпване на работа.


/2/ Вписването на отсъствия на ученици в електронният дневник е всекидневно задължение на учителите.
Чл. 71 /1/ Педагогическите специалисти като класни ръководители изработват годишен план на класният ръководител съобразен с чл.11 ал. 5 и приложение № 5 от Н-ба № 13 за ГЗЕИО.


/2/ Годишният план по ал. 1 се утвърждава от директора не по късно от 30 октомври всяка година.
Чл. 72  За повишаването на квалификацията на учителите се изпълняват разпоредбите от чл.чл. 221-226 от ЗПУО.

Чл. 73   Педагогическите специалисти имат право на кариерно развитие съгласно разпоредбите на чл.чл. 227-228 от ЗПУО.
          Чл. 74  За неизпълнение на задълженията си определени с ЗПУО и с този Правилник педагогическите специалисти носят отговорност на основание КТ.
Раздел ІІІ. Родители

Чл.75 /1/ Училището осъществява сътрудничество и взаимодействие с родителите чрез индивидуални консултации, родителски срещи, обучения и конкретни ситуации.


/2/ средство за постоянна връзка между училището и родителите е бележникът за кореспонденция.



/3/ средство за връзка със семейството може да бъде и електронна поща. Е еликтронен дневник.
Чл.76  /1/ Родителите имат следните права:
1. периодично и своевременно да получават информация за успеха и развитието на децата им.
2. да се срещат ръководството на училището, с класният ръководител и с другите педагогически специалисти в удобно за двете страни време.
3. Да се запознаят с училищният учебен план.

4. Да присъстват и при желание да бъдат изслушвани по въпроси за правата и интересите на учениците.

5. Най малко веднъж да получават информация , подкрепа и консултиране в училището по въпроси свързани с образованието, с кариерното ориентиране и с личностното развитие на децата им.

6. Да избират и да бъдат избирани в общественият съвет на училището.

7. Да изразяват мнение и да правят предложения за развитие на училището.

/2/ Родителите имат следните задължения:
1. да осигуряват редовното присъствие на ученика в училище, като уведомяват своевременно училището в случаите на отсъствие на ученика.
2. Да запишат при условията на чл. 12 от ЗПУО детето в първи клас или ученика в случаите на преместване в друго населено място или училище.

3. Редовно да се осведомяват за своите деца относто приобщаването им в училищната среда , успеха и развитиетоим в образованието и спазването на училищните правила.

4. Да спазват правилника на училището и да съдействат за спазването  му от страна на ученика.

5. Да участва в процеса на изграждане на навициза самоподготовка като част от изграждането на умения за учене през целият живот.

6. Да участва в родителски срещи.

7. Да се явяват в училище след покана от учител, директор или класният ръководител в подходящо време за двете страни.

8 Родителите, чиито деца се обучават във форма различна от дневна, са длъжни да гарантират постигането на целите на образованието и да осигурят уславия за обучение на децата си.
9 Родителите на ученици, които ще отсъстват от страната, информират класният ръководител  за  настойника и времето за настойничеството.

Глава ІV. Органи на управление.
Раздел І. Управление на училището.
Чл. 77. /1/Орган за управление и контрол на общинските институции в системата на предучилищното и училищното образование е директора.
/2/ Директорът управлява и представлява съответната институция.
Чл. 78 /1/ Директорът ръководи образователната дейност в институцията в рамките на правомощията, определени с ДОС за статута ипрофесионалното развитие на учителите, директорите и другите педагогически специалисти.

/2/ съответните органи на търговски дружества и юридически лица или кооперация може да овласти директора и с други правомощия, свързани с управлението , представителството и контрола но институцията.
Чл. 79 /1/ Директорът за изпълнения на своите пълномощия издава заповеди.


/2/ Административните актове на директора могат да се оспорват по административен ред.


/3/ Административните актове на директора могат да се обжалват по реда на АПК.

Чл. 80  При отсъствие на директора за срок, по-малък от 60 календарни дни той определя със заповед свой заместник от педагогически специалист от институцията.
Чл. 81 /1/ Педагогическия съвет на училището като специализиран орган за разглежда и решава на основни педагогически въпроси
/2/ Педагогическият съвет включва в състава си всички педагогически специалисти и зам. директори без норма на преподавателска работа.

/3/ Директорът на училището е председател на педагогическият съвет.

/4/ Директорът на училището в качеството си на председател на педагогическият съвет, кани писменно представители на общественият съвет и на настоятелство на заседанията на педагогическият съвет.

Чл.82  /1/Педагогическият съвет в училището:

1. стратегия за развитие на училището за следващите 4 години с приложени план за действие и финансиране.
2. приема правилника за дейността на училището;
3. приема училищния учебен план;
4. приема формите на обучение;
5. приема годишният план за дейноста на училището.

6. приема учебни планове за индивидуална форма на обучение;
7. приема мерки за повишаване на качеството на образование

8. приема програма за превенция на ранното напускане на  на училище

9. приема програма за предоставяне на равни възможности и приобщаване на учениците от уязвимите групи.

10. Предлага на директора разкриване на занимания по интереси.

11. Прави предложения на директора за награждаване на ученици и за налагане на съответните санкции в предвидените в ЗПУО случаи.
12. Определя училищни символи и ритуали и други отличителни знаци.

13. Определя ученически униформи.

14. Участва със свои представители в създаването и приемането на етичен кодекс на училищната общност.

15. Запознава се с бюджета на училището, както и с отчета за неговото изпълнение.

16. Периодично, най малко три пъти през учебната година , проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати.

17. Упражнява други правомощия, определени с нормативен акт.
Чл.83. /1/ В училище се създава постоянно действащ екип за разработване и координиране на инстиционалните политики за подкрепа на гражданското , здравното, екологичното и интеркултурно образование.

/2/ екипът по ал. 1 се формира в началото на учебната година със заповед на директора и разработва програма за институционалните политики на училището за срок от две години.

/ 3/ Програмата по ал. 2 се изработва по рамкови изисквания от НГЗЕИО и включва следните демократични практики:

1. Участие във форми на ученическо самоуправление.

2. Организиране на доброволчески дейности в училище.

3. Поддържане на училищен вестник.

4. Организиране на кампания за здравето и опазване на околната среда.

5. Организиране на обучения на връстници от връстници.


/4/ по преценка и предложение на екипа в него могат да участват  ученици и  родители.
Раздел ІІ. Обществен съвет.
Чл 84  /1/ Към училището се създава обществен съвет с цел активно и демократично функциониране на общността.


/2/ Общественият съвет е орган за подпомагане на развитието на училището и за граждански контрол на управлението му.
Чл.  85 /1/Общественият съвет се състои от нечетен брой членове, от които един представител на финансиращият орган и най-малко трима представители на родители на ученици.

/2/ Представителите на родителите се излъчват от събрание на родителите, свикано от директора. На събранието се избират и резервни членове.


/3/ Председател на общественият съвет се избира от членовете му.


/4/ членовете на общественият съвет се избират за срок не по –дълъг от три години.

Чл. 86  /1/ ОС се свиква на заседание най- малко 4 пъти годишно, като задължително провежда заседание в началото на учебната година.


/2/ с право на съвещателен глас в работата на ОС  имат поне трима представители на ученическото самоуправление, при наличие на такова. 

/3/ с право на съвещателен глас в работата на ОС  има и  представител на настоятелството, при наличие на такова.


/4/ в заседанията на ОС могат да бъдат канени служители на институцията, на РУО, на синдикати и други заинтересувани лица.
Чл.87 /1/ Директорът има право да присъства на заседаниятана ОС и да изразява становищапо разглежданите въпроси.


/2/ Директорът предоставя на ОС необходимите сведения и документи за дейноста му.

           /3/  Дейноста на ОС се определят съгласно разпоредбите на чл.269 от ЗПУО.и правилник, издаден от МОН. 
Раздел ІІІ. Управление на качеството.
Чл. 88 /1/ Работата в училище непрекъснато подлежи на подобрение, чрез управление на качеството.

/2/ Дейностите по управление на качеството се определят с ДОС.


/3/ Чрез самооценяване училището изготвя вътрешна оценка на качеството на предоставяното образование по процедури и критерии изработени за контретното оценяване. 
Глава V. Задължителна учебна документация и информация.
Раздел І. Задължителна училищна документация.

Чл. 89 В училището се издават, водят и съхраняват документи на хартиен и електронен носител, съгласно нормативни документи за воденето на такива. 

Чл.90. /1/ Задължителната документация в училището и срокът за нейното съхранение са описани съггласно Приложение № 2 от Наредба № 8 за ИДСПУО. 

/2/ в училището се водят и документи свързани с информация за учениците и движението им описани в приложение № 4 от Наредба № 8 за ИДСПУО. 


Чл. 91 /1/ Попълването воденето и издаването на документите в училище се осъществява съгласно разпоредбите на раздел V от Наредба № 8 за ИДСПУО. 


Чл.92 Приемането, отчитането и унищожаването на документите с фабрична номерация се извършва съгласно разпоредбите на глава IV от Наредба № 8 за ИДСПУО. 

Раздел ІІ. Информация.
Чл. 93 Събирането обработването и съхраняването на информацията в училище се извършва чрез НЕИСПУО.
Чл. 94 /1/ Информацията се попълва в модули и регистри съгласно чл. чл. 7-12 от Наредба № 8 за ИДСПУО. 


/2/ информацията за дейността на институцията си попълва съгласно разпоредбите на чл.чл. 13-16 от Наредба № 8 за ИДСПУО. 


/3/ информацията за учениците се попълва съгласно чл.чл. 17-21 от Наредба № 8 за ИДСПУО. 

Глава VІ. Финансиране.

Раздел І. Финансиране.

Чл.95 /1/ Училището формира самостоятелен бюджет съобразно закона за държавния бюджет на Република България. Всички общински училища прилагат системата на делегираните бюджети.

 /2/ Финансирането на училището се осъществява със средства чрез общинския бюджет, по формула  определена в  условията на делегиран бюджет и утвърдена от кмета на общината.

/3/ Размерът на средствата по ал.1 се определя  съгласно държавното образователно изискване за  издръжка на ученици в общинско училище, съгласно ПМС  с определени единни разходни стандарти за съответната календарна година за общообразователните училища.


/4/ Чрез общинския бюджет се осигуряват средства за, подържане на материално-техническа база и капиталови ремонти. 


/5/ Училищата могат да реализират приходи за подпомагане на издръжката  и развитието на материално-техническата им база в съответствие с нормативните актове.

Чл. 96 /1/ Директорът на училището разработва проект за бюджет и го прилага за одобрение на съответния финансиращ орган.


/2/ След утвърждаване на бюджета директорът осигурява изпълнението му, за което се отчита пред финансиращия орган.

           /3/ Делегирания бюджет  е бюджет , чрез който се дава право на директора на училището :

· на второстепенен разпоредител с бюджетни кредити

· да извършва компенсирани промени по плана на приходите и разходите, като уведомява първостепенния разпоредител

· да се разпорежда със средствата на училището

· да определя индивидуалните възнаграждения, преподавателската натовареност и броя на учениците в групи и паралелки съобразно нормите, определени от държавни образователни стандарти.
· самостоятелно да определа числеността на персонала, обезпечавайки прилагането на учебния план и съобразно определените по стандартите средства за финансиране на училището

чл. 97. Финансиране чрез участие в проекти.

Раздел ІІ. Имущество.
Чл.98. Недвижимите имоти, предоставени за управление на училището са публична общинска собственост.

Чл. 99. Придобитите възмездно от училището недвижими имоти и движими вещи са частна общинска собственост.
Чл.100. Придобитите безвъзмездно от училището недвижими имоти и движими вещи са  собственост на училището.
Глава VІI. Процедури.

Раздел І. Училищна процедура за подаване, разглеждане и решаване на предложения, жалби и сигнали

Чл. 101. Настоящата процедура регламентира реда за регистрация, разглеждане и произнасяне по постъпващи в училище предложения, жалби и сигнали.
Настоящият правилник е актуализиран на 14.09.2020г. за промяна на броя на отсъствията при изпращане на съобщения.
Чл. 102. Предложения, жалби се подават в писмен или устен вид. Всяко предложение, жалба и сигнал трябва да съдържа темата, по която се отправя искането, както и пълното име, адрес и телефон за контакт на подателя. Към подадените предложения, жалби и сигнали могат да се прилагат копия на документи, свързани с описаната тема.
Чл. 103. Не се разглеждат анонимни предложения, жалби и сигнали или такива, отнасящи се до нарушения, извършено преди повече от 1 година.

Чл. 104. Писмените предложения, жалби и сигнали се описват в свободен текст и се подават лично в администрацията на училището, по пощата на адрес с. Калипетрово, ул. „Нов живот“ №48 или по електронна поща.
Чл.105. Подадените предложения, жалби и сигнали се вписват в дневника за входяща кореспонденция на училището.
Чл. 106. Подадените предложения, жалби и сигнали се предоставят на директора за предварителен преглед на документите и определяне дали предметът на документа е от компетенцията на училището. Ако преценката е, че документът не е в правомощията на училището, същият се препраща по компетентност на съответното ведомство, като писмено се уведомява жалбоподавателя за предприетите действия. 
Чл. 107. Процедурата за разглеждане на предложения, жалби и сигнали започва с резолюция на директора на училището и назначаване на комисия.
Чл. 108. За всеки конкретен случай директора назначава комисия, като в състава и задължително се включва и представител на непедагогическият персонал.
Чл. 109. Комисията за предложения, жалби и сигнали разглежда всяко постъпило предложение, жалба или сигнал и в 7-дневен срок изготвя писмен доклад , който предоставя в администрацията на училището, заедно с всички събрани доказателства по случая. Когато за решението за конкретно предложение, жалба или сигнал е необходимо събиране на допълнителни доказателствапо случая, което изисква повече време, подателя се уведомява писмено, като се излагат съответните мотиви.
Чл. 110. Директора се произнася по доклада на комисията в седемдневен срок от предаването му с мотивирано решение.

Чл. 111. Длъжностните лица в администрацията на училището изпращат до подателя решението на директора с писмо с обратна разписка.

Чл.112. При постъпване на жалба или сигнал за дете в риск, директора до 1 час подава доклад до ОЗД, ДАЗД, МВР, и РУО-Силистра.
Чл. 113. Когато сигналът или жалбата бъдат уважени, незабавно се вземат мерки за отстраняването на допуснатото нарушение или нецелесъобразност, за което се уведомява подателя и другите заинтересовани лица.

Чл. 114. Производството по предложенията, жалбите и сигналите приключва с изпълнението на решението на директора.

Чл. 115. За всички предприети действия в хода на извършената проверка на жалба или сигнал, комисията води преписка, в която се съхранява изисканите обяснения, протоколи от проведени срещи и взети решения, както и доклада до директора. Същите се архивират по реда за архивиране.
Приложения
Приложение 1 към чл.62 ал. 2

/2/ Ученик, когато възпрепятства провеждането на учебният процес, учителя може да го отстрани до края на учебният час./Приложение1/

1. Ученикът се отстранява до краят на часа, като не присъства в класната стая , но не напуска сградата .
2. За отстраняването не се поставя отсъствие.

3. За отстраняването се уведомява класният ръководител и отстраняването се регистрира в бележника на ученика и дневника на класа.
4. Ученика задължително се оставя след часовете за допълнителна работа, която се задава от преподавателя.

5 .При неизпълнение на допълнителната работа се уведомява устно родителя.

6. За повторни нарушения класният ръководител определя мерки за въздействие , включително и налагане на санкции.
Приложение 2  към чл.62 ал. 3

/3/ Когато ученикът се яви в училище във вид, които са нарушение на този правилник, както и състоянието му не позволява да участва в учебният процес, той се отстранява от училище до отстраняването на основанието./Приложение 2/

Видът за училище се смяна за неприемлив при:
· скъсани и мръсни дрехи
· -без обувки,  по чехли или джапанки

· -неприлично разголване, къси гащи или пола.

· -събличане по бельо, гол до кръста.

· -носене на дрехи с неприемливи символи, надписи, апликации и други неприлични знаци.
Приложение 3 към чл. 15 ал. 1 от Нареба № 10 /НОДУО/

По време на учебната година за учениците могат да се организират посещения на различни културни и научни институции и прояви при следните условия и ред:
Организатора подготвя писмо до Директора със следните реквизити.

Дата:

Начален час: 

Продължителност: 

Час на завръщане:

Място на посещението/изявата (населено място, институция, хотел, др.):
Списък с участващият брой ученици:

Придружаващ учител:

Цел на посещението/изявата:

Информация за осигуряване на транспорта (когато изявата е извън населеното място на училището) – 
Информация за осигуряване на нощуването и храненето на учениците (ако има такова): 

Направен инструктаж за безопасно поведение съобразно спецификата на дейността: (инструктажният текст с подписите се съхранява в училището)

Декларации от родителите/настойниците на учениците  че са запознати и дали своето информирано съгласие за участието на децата им в организираното посещение. Документите, които го удостоверяват, се съхраняват в училището.

Информацията се предоставя на Директора най късно до 7 дни преди провеждането на посещението.
� EMBED PBrush ���

